ΓΡΑΠΤΗ ΕΡΩΤΗΣΗ P-2066/00

υποβολή: Margrietus van den Berg (PSE) προς την Επιτροπή

(16 Ιουνίου 2000)

Θέμα: Euro 2000 και πώληση εισιτηρίων στη μαύρη αγορά

Οι γαλλικές δικαστικές αρχές διερευνούν σήμερα τηνπόθεση της εταιρίας ISL- Γαλλίας, θυγατρικής του γραφείου εμπορίας ISL που αποτελεί τον σπουδαιότερο εταίρο του ιδρύματος Euro 2000 όσον αφορά τη διοργάνωση του Ευρωπαϊκού Κυπέλλου 2000.

Υπάρχουνποψίες ότι η ISL Γαλλίας, κατά τη διοργάνωση του Παγκοσμίου Κυπέλλου 1998 στη Γαλλία, επώλησε στη μαύρη αγορά εισιτήρια που της είχαν ανατεθεί. Η μητρική εταιρία ISL φέρεται ότι εγνώριζε τις δραστηριότητες αυτές.

Τα προβλήματα σχετικά με τις πωλήσεις εισιτηρίων κατά το Παγκόσμιο Κύπελλο 1998 οδήγησαν την Επιτροπή, την εποχή εκείνη, να διερευνήσει το ενδεχόμενο παραβίασης των κανόνων ανταγωνισμού από την ISL Γαλλίας.

Σε σχέση με το Euro 2000 έχει επίσης παρατηρηθεί ακμαιοτάτη μαύρη αγορά που φαίνεται να ανθεί ιδιαιτέρως τις τελευταίες εβδομάδες, παρά το γεγονός ότι τα εισιτήρια εκδίδονται ονομαστικά.

1. Τι μέτρα έχουν ληφθεί, σε διαβούλευση με το ίδρυμα Euro 2000, για να αποτραπεί η πώληση εισιτηρίων για το Euro 2000 στη μαύρη αγορά;

2. Τι διδάγματα έχουν αποκομισθεί από την πανωλεθρία του 1998 και τι μέτρα έχουν ληφθεί, σε διαβούλευση με το ISL, για την αποτροπή της πώλησης εισιτηρίων στη μαύρη αγορά;

3. Συμφωνεί ότι η στενότερη ευρωπαϊκή συνεργασία, για παράδειγμα στην ανταλλαγή πληροφοριώνπό την ευρεία έννοια, θα μπορούσε να καταπολεμήσει αποτελεσματικά τις το φαινόμενο της πώλησης εισιτηρίων στη μαύρη αγορά;

4. Προτίθεται να λάβει περαιτέρω μέτρα σε ευρωπαϊκό επίπεδο με στόχο τηνιοθέτηση κοινής προσέγγισης για το πρόβλημα της πώλησης εισιτηρίων στη μαύρη αγορά;

Απάντηση του κ. Monti εξ ονόματος της Επιτροπής

(19 Ιουλίου 2000)

Οι ρυθμίσεις για την πώληση εισιτηρίων για το Euro 2000 καθορίσθηκαν από την Ομοσπονδία των Ευρωπαϊκών Ποδοσφαιρικών Ενώσεων (UEFA) μέσω της τοπικής οργανωτικής επιτροπής, το Ίδρυμα Euro 2000 ως οργανωτή του τουρνουά. Οι ρυθμίσεις αυτές κοινοποιήθηκαν στην Επιτροπή τον Μάρτιο 1999 για να εξετασθεί κατά πόσο ήταν σύμφωνες με τους ευρωπαϊκούς κανόνες ανταγωνισμού. Η Επιτροπή δεν συζήτησε ούτε με το Ίδρυμα Euro 2000 ούτε με την ISL την καταλληλότητα των ειδικών μέτρων με τα οποία η UEFA εννοούσε να εμποδίσει την πώληση εισιτηρίων στη μαύρη αγορά.

Η Επιτροπή, στις 7 Ιουνίου 2000, πληροφόρησε την UEFA με διοικητική επιστολή ότι οι κοινοποιηθείσες ρυθμίσεις πωλήσεων, συμπεριλαμβανομένων και εκείνων, που για λόγους ασφαλείας, ήταν απαραίτητες για την παρεμπόδιση της πώλησης εισιτηρίων στη μαύρη αγορά, ήταν σύμφωνες με τους ευρωπαϊκούς κανόνες ανταγωνισμού. Ειδικά, η Επιτροπή έκρινε θετικά την απόφαση της UEFA να δώσει στους ευρωπαίους φιλάθλους τη δυνατότητα να αγοράσουν, χωρίς διακρίσεις καιπό διαφανείς όρους, εισιτήρια για όλους τους αγώνες όπου αυτό ήταν δυνατό, έχονταςπόψη την ανάγκη να προσφερθούν εισιτήρια στους φιλάθλους των διαφόρων χωρών που συμμετείχαν. Τούτες οι ρυθμίσεις ήλθαν σε άμεση αντίθεση με τις αντίστοιχες ρυθμίσεις που εφαρμόστηκαν για το Παγκόσμιο Κύπελλο του 1998, οι οποίες μερολήπτησαν κατά των φιλάθλων εκτός Γαλλίας και αναφορικά με τις οποίες η Επιτροπή κίνησε διαδικασία εναντίον της τοπικής οργανωτικής επιτροπής του τουρνουά.

Η Επιτροπή είναι της άποψης ότι στενότερη ευρωπαϊκή συνεργασία για την ανταλλαγή πληροφοριών, ειδικότερα μεταξύ των αστυνομικών αρχών, είναι απαραίτητη για την καταπολέμηση της πώλησης εισιτηρίων στη μαύρη αγορά. Αυτή η ανταλλαγή πληροφοριών πρέπει να τηρεί διαρκώς την κοινοτική νομοθεσία περί προστασίας των δεδομένων.

Η οργάνωση του Euro 2000 θα αξιολογηθεί από ένα βελγο-ολλανδικό πρόγραμμα, το οποίο στηρίζεται οικονομικά από το πρόγραμμα OISIN της Ένωσης για τη συνεργασία των αστυνομικών και των τελωνειακών αρχών. Η Επιτροπή θα αναμείνει τα συμπεράσματα του προγράμματος πριν να αποφασίσει εάν είναι αναγκαία περαιτέρω μέτρα σε κοινοτικό επίπεδο, συμπεριλαμβανομένων των μέτρων για την καταπολέμηση της πώλησης εισιτηρίων στη μαύρη αγορά.